text: ইমাম আহমদ বিন মুহাম্মাদ বিন হাম্বল আবু আবদুল্লাহ আল-শাইবানী (৭৮০-৮৫৫ খ্রিস্টাব্দ/ ১৬৪-২৪১ হিজরী) () ছিলেন একজন বিখ্যাত ইসলামি ব্যক্তিত্ব, ইসলামি আইন এবং হাদিস বিশারদ। ইসলামের প্রচলিত চার মাযহাবের একটি হাম্বলী মাযহাব তারই ব্যাখ্যা-বিশ্লেষণের ভিত্তিতে গঠিত। মুসলিম বিশ্বে ইমাম আহমদ শাইখুল ইসলাম উপাধিতে পরিচিত। ইমাম আহমদের সংকলিত হাদিসগ্রন্থ মুসনাদকে তার মহতী কীর্তি গণ্য করা হয়।
  
  শিক্ষা সফর
  
  জীবনী 
  আহমদ বিন হাম্বল বাগদাদে আবু হানিফার ছাত্র আবু ইউসুফ ও মালিক বিন আনাসের ছাত্র ইমাম শাফির কাছে পড়াশুনা করেন। আহমদ ইবনে হাম্বল তার সমস্ত জীবন ব্যাপী মুতাজিলা যুক্তিবাদী মতবাদের বিরোধিতা করেছেন। তৎকালীন সময়ে খলিফা হারুনুর রশীদের পুত্র মামুন ও তৎপরবর্তী খলিফা মুতাসিম ও মুতাসিকের খিলাফতের সময়ে খলীফার অনুকুলে থাকা মুতাজিলাদের বিরোধিতা করায় তিনি একটি দীর্ঘ সময় রাষ্ট্রীয়ভাবে কারাবাস ও কঠোর সাজাপ্রাপ্ত হন এবং এ সময় তার উপর কঠোর নির্যাতন ও অত্যাচার চালানো হয়। মুতাজিলাগণ (খালক্বে কুরআন) কুরআনকে আল্লাহর অন্যান্য সৃষ্টির অনুরূপ ও সংশোধনযোগ্য মনে করতো, আহমদ বিন হাম্বল বিরোধিতায় বলেন কুরআন আল্লাহর অন্যান্য সৃষ্টির মত কোন সৃষ্টি নয় বরং তা সরাসরি আল্লাহর বাণী ও আল্লাহরই নিজস্ব বিশুদ্ধ বক্তব্য, তাই তা সম্পূর্ণ নির্ভূল ও তথা তা সংশোধনের সামান্যতম প্রয়োজন নেই, এবং তার মানবীয় যৌক্তিক পৃথক কোন ব্যাখ্যারও দরকার নেই। পরিশেষে খলিফা মুতাওয়াক্কিলের আমলে তিনি মুক্তি পান ও বাগদাদে ফিরে আসেন।
  
  ইমামের আক্বিদা বা বিশ্বাস
  
  আহলুস সুন্নাহর ইমাম
  
  রচনাবলি 
   মুসনাদ আহমাদ (হাদিস সংখ্যা চল্লিশ হাজার)
   উসুলুস সুন্নাহ
   কিতাবুল ঈমান
   কিতাবুল মাসা‘ইল
   কিতাবুল মানসুখ
   রিসালাতুস সানিয়া
   কিতাবুয যুহুদ (বইটি বাংলায় রাসূলের চোখে দুনিয়া, সাহাবিদের চোখে দুনিয়া এবং তাবিয়িদের চোখে দুনিয়া নামে তিন খণ্ডে প্রকাশিত)
   আহকামুন নিসা
   কিতাবুস সালাত
   ফাযায়্যিলুস সাহাবা
   আল ওয়ারা
  আর-রাদ্দ আলাল জাহমিয়্যাহ (জাহমিয়া মতবাদের খণ্ডন)
  
  আরও দেখুন
  আবু হানিফা
  মালিক ইবনে আনাস
  
  তথ্যসূত্র
  
  বহিঃসংযোগ 
  
   গুডরিডস ডট কম
  
  বিষয়শ্রেণী:৭৮০-এ জন্ম
  বিষয়শ্রেণী:৮৫৫-এ মৃত্যু
  বিষয়শ্রেণী:৯ম শতাব্দীর লেখক
  বিষয়শ্রেণী:হাম্বলি
  বিষয়শ্রেণী:সুন্নি ইমাম
  বিষয়শ্রেণী:আরব ব্যক্তি
  বিষয়শ্রেণী:সুন্নি মুসলিম পণ্ডিত
  বিষয়শ্রেণী:ইসলামের সুন্নি মুসলিম পণ্ডিত
  বিষয়শ্রেণী:মুসলিম লেখক
  বিষয়শ্রেণী:হাদিস সংকলক
  বিষয়শ্রেণী:মুজাহিদ
  বিষয়শ্রেণী:৯ম শতাব্দীর আরব ব্যক্তি
title: আহমদ বিন হাম্বল